
[bookmark: _GoBack]	Temeljem članka 8. Zakona o sustavu civilne zaštite („Narodne novine“ broj 82/15) i članka 5. Pravilnika o mobilizaciji i djelovanju operativnih snaga zaštite i  spašavanja („Narodne novine“ broj 40/08 i 44/08) i članka 52. Statuta Općine Jarmina („Službeni vjesnik“ Vukovarsko-srijemske županije broj 12/14) Općinski načelnik Općine Jarmina donosi:


ODLUKU
O IMENOVANJU STOŽERA CIVILNE ZAŠTITE 


Članak 1.

	Imenuje se Stožer civilne zaštite Općine Jarmina (u daljnjem tekstu: Stožer) za obavljanje poslova lokalnog značaja iz članka 19. stavka 1. alineje 11. Zakona o lokalnoj i područnoj (regionalnoj) samoupravi („Narodne novine“ broj 33/01, 66/01 – vjerodostojno tumačenje, 129/05, 109/07, 125/08, 36/09, 150/11, 144/12 i 19/13), u dijelu koji se odnosi na civilnu zaštitu te posebno radi usklađivanja priprema i usmjeravanje aktivnosti sustava civilne zaštite u zaštiti i spašavanju stanovništva i materijalnih dobara i okoliša od prirodnih i tehničko-tehnoloških katastrofa i velikih nesreća.

	Stožer je stručno, operativno i koordinativno tijelo za provođenje mjera i aktivnosti civilne zaštite na području Općine Jarmina u katastrofama i velikim nesrećama.


Članak 2.

	Sukladno Članku 21. Zakona o sustavu civilne zaštite («Narodne novine»  broj 82⁄15), Stožer civilne zaštite osniva se na državnoj razini, razini područne (regionalne) i razini lokalne samouprave, a aktivira se kada se proglasi stanje neposredne prijetnje katastrofe i velike nesreće.

Članak 3.

	Sukladno članku 24. stavku 1. Zakona o sustavu civilne zaštite („Narodne novine“ broj 82/15), članovi Stožera, po dužnosti, su:


1. Višnja Škrlec, Zamjenik načelnika općine, načelnik Stožera ZiS
2. Tomislav Dujmić, Predstavnik područnog ureda ZiS Vukovar, član
3. Antun Smetiško, Zapovjednik vatrogasne postrojbe (DVD-a), član
4. Branka Plašć, Predstavnik nadležne policijske postaje, član


Članak 4.

	U Stožer civilne zaštite se još imenuju:
	
5. Petra Draganić, član
6. Stevo Culej, član
7. Josip Hanžek, član
8. Tatjana Lusavec, član


Članak 5.

	Ova odluka stupa na snagu danom donošenja, a objavit će se na oglasnoj ploči , web  stranici Općine Jarmina (ww.jarmina.hr) i „Službenom vjesniku“  Vukovarsko-srijemske županije.


Članak 6.

	Stupanjem na snagu ove Odluke, prestaje važiti Odluka o imenovanju stožera zaštite i spašavanja Općine Jarmina, KLASA: 015-01/14-01/1, URBROJ: 2188/04-01-14-530 od 13. studenog 2014. godine.





                                                                                     Načelnik
                                                                               Andrija Draganić

